Revelesen 18:7
7Wani gaayémba tékwa du dakwa wan de wani yaambumba yatékwa taakwa pulak wa.
Wani taakwa wa wan, "Wuné néma taakwa téte apa yate deké wa vétéwutékwa. Wuné du kiyaan kwawitakwa yamba yé wa. Wuné mawulé tawulé yapéka-kawutékwa. Wuné katik géraaké wuté." Wunga wate léku yé kavéréklén. Kavérékte mawulé yalékwa akwi kapérandi musé yalén.
Méné Got, wunga yalénngé vékulakate yalén kapérandi musé ma waambule yakataménu.
Lé néma kaangél kutte némaamba géraalénngé, yalén kapérandi musé waambule némaamba ma yakataménék.